
REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA STARI JANKOVCI

Općinski načelnik

KLASA: 026-04/20-132/01

URBROJ: 2188/10-02-20-06
Stari Jankovci,  16. prosinca 2020.g


Na temelju članka 9. i 10. Zakona o lokalnim službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08., 61/11, 4/18. i 112/19.), te Statuta Općine Stari Jankovci („Službeni vjesnik“ Vukovarsko-srijemske županije 05/13,2/18), Općinski načelnik na prijedlog Pročelnice JUO Općine Stari Jankovci donosi
 PLAN PRIJMA U SLUŽBU U JEDINSTVENI UPRAVNI ODJEL 
OPĆINE STARI JANKOVCI ZA 2021. GODINU
Članak 1.


Ovim Planom prijma u Jedinstveni upravni odjel Općine Stari Jankovci utvrđuje se plan prijma službenika i namještenika  u službu tijekom 2021. godine.

Članak 2.


Plan prijma u Jedinstveni upravni odjel Općine Stari Jankovci sadrži:

· stvarno stanje popunjenosti radnih mjesta u Jedinstvenom upravnom odjelu Općine Stari Jankovci
· potreban broj službenika i namještenika u službi na neodređeno i određeno vrijeme, te eventualnih službenika na stručnom usavršavanju 
· plan prijma u  službu pripadnika nacionalnih manjina

Članak 3.


U Jedinstvenom upravnom odjelu Općine Stari Jankovci na dan 01. 01. 2021. godine zaposlena će biti 7 službenika/ce i namještenica  i to - 4 na neodređeno vrijeme u punom radnom vremenu i 2 na određeno vrijeme/ provedba projekta te 1 namještenica.
Članak 4.

Ovim Planom utvrđuje se da broj potrebnih službenika i namještenika za 2021. godinu ne zadovoljava trenutni broj zaposlenih službenika u Jedinstvenom upravnom odjelu - za radno mjesto prometni i/ili poljoprivredni redar treba biti zaposlen službenik, no očekujemo smirivanje situacije izazvane korona virusom.

Na različitim privremenim i povremenim poslovima angažirati studente, kao i vanjske stručne suradnike, a za provedbu projekata financiranih iz fondova EU sukladno odobrenim projektima na određeno vrijeme zapošljavati voditelje ili asistente, te vježbenike ili rad bez zasnivanja radnog odnosa.  
Članak 5.


Ovim Planom utvrđuje se i nedostatak pripadnika srpske nacionalne manjine za cjelokupnu popunjenost radnih mjesta u Jedinstvenom upravnom odjelu Općine Stari Jankovci prema Ustavnom zakonu o pravima nacionalnih manjina.
Članak 6.


Na temelju ovog Plana slobodna radna popunjavati će se temeljem odredbi Zakona o lokalnim službenicima i namještenicima u lokalnoj i područnoj (regionalnoj) samoupravi.

Ovaj Plan stupa na snagu osmi dan od dana objave, a objaviti će se u „Službenom vjesniku“ Vukovarsko – srijemske županije.
Općinski načelnik
Dragan Sudarević, ing.el.

